William George Cove

Roedd William George Cove (21 Mai 1888 – 15 Mawrth 1963) yn Aelod Seneddol y Blaid Lafur o 1923 i 1959.

Bywyd cynnar
Ganwyd Cove ym Mhontypridd ar 21 Mai 1888 yn un o 10 o blant i Edwin Cove, glowr a oedd yn wreiddiol o Swydd Gaerloyw, a Jane ei wraig. Cyn cael ei ethol yn AS bu yn gweithio fel athro ym Mhontypridd Yr Archif Genedlaethol Cyfrifiad 1911 RG14/32331 Rhif 261 - 18 Wyndham Street Treherbert

Yn ystod y Rhyfel Byd Cyntaf bu'n aelod o gorfflu meddygol y fyddin yr RAMC o 1915 i 1918 Yr Archif Genedlaethol WO364 Darn: 820

Gyrfa wleidyddol
Cafodd ei ethol i Senedd San Steffan am y tro cyntaf ym 1923 yn gynrychiolydd y Blaid Lafur dros Wellingborough yn Swydd Northampton; cafodd ei ail-ethol i'r un sedd yn etholiad 1924. Ar ôl i Ramsey MacDonald symud o etholaeth Aberafan i etholaeth Seham safodd Cove yn ei le yn Aberafan yn etholiad 1929 a bu'n cynrychioli'r sedd yn San Steffan hyd ei ymddeoliad ym 1959.British Parliamentary Election Results 1918-1949, compiled and edited by F.W.S. Craig The Macmillan Press 1979

Bywyd personol
Priododd Mary Jones ym Mhontypridd ym 1915.

Bu farw yn 74 oed yn Chipping Norton, Swydd Rydychen.

Cyfeiriadau

Categori:Aelodau Seneddol y Deyrnas Unedig
Categori:Genedigaethau 1888
Categori:Gwleidyddion Cymreig yr 20fed ganrif
Categori:Marwolaethau 1963
Categori:Pobl o Bontypridd
Categori:Gwleidyddion y Blaid Lafur (DU)